Exqrch/javanese-Komodo-pixelgpt huggingface dataset:
Akèh-akèhé prajurit ing sisih perusahaan mau dikembangaké, dilatih, dibayar, lan dikomandani déning perusahaan mau, dudu déning pamaréntah Inggris.
Hemeritrin Hemeritrin (uga dieja haemeritrin; saka tembung Yunani αίμα = getih lan ερυθρός = abang) ya iku protéin oligomer kang duwé tanggung jawab kanggo transportasi oksigèn (O2) ing filum invertebrata laut sipuncula, priapulida, brakiopoda, lan ing siji génus cacing Annelida, "Magelona"
Miohemeritrin ya iku monomer protéin ngikat O2 kang tinemu ing otot-otot invertebrata laut
Hemeritrin lan miohemeritrin dasare tanpa warna nalika kadeoksigenasi, nanging owah dadi ungu-jambon nalika ana oksigèn.
Malaysia Airlines Pamaburan 370 Malaysia Airlines Pamaburan 370 iku sawijining pamaburan montor mabur Boeing 777-200ER darbéné Malaysia Airlines sing ilang ing tengahing sagara ing tanggal 8 Maret 2014 nalika mabur saka Papan Anggegana Internasional Kuala Lumpur, Malaysia menyang Papan Anggegana Internasional Ibu Kutha Beijing, RRT
Montor mabur iki nggawa awak 12 wong lan panumpang 227 wong saka 15 nagara
Montor mabur iku mabur saka Papan Anggegana Internasional Kuala Lumpur jam 00.41 waktu Malaysia
Sanadyan dianakaké operasi gedhèn-gedhèn panggolèkan bathang montor mabur iki, dunungé durung tinemu, nganti anané pérangan swiwi sing tinemu ing tanggal 29 Juli 2015, ing Pulo Réunion.
Dragon Ball Z Dragon Ball Z iku sawijining manga utawa anime Jepang
Manga iki nyritakaké pangumbarané Son Goku.
Rumah Sakit Dokter Soetomo Rumah Sakit Umum Daerah Dhokter Soetomo ya iku sawijining rumah sakit duwéke pamaréntah Indonesia kang mapan ing Kutha Surabaya, Jawa Timur
" Noto Roso, Among Roso, Mijil Tresno, Agawe Karyo "
Pasisir Rajeg Wesi Pasisir Rajegwesi ya iku sawijining pasisir kang mapan ing Désa Sarongan, Kacamatan Pesanggaran, Banyuwangi, Jawa Timur
Pasisir Rajegwesi mapan ing kawasan Taman Nasional Meru Betiri
Pasisir iki diubengi alas tropis ijo.
Siska Yuniati Siska Yuniati (#ALIH) iku penyair, éditor, lan blogger sing nduwé prèstasi saha olèh pangaji "Indonésian ICT Partnership Association" lan pangaji "Badan Basa Kemdikbud Republik Indonesia"
Karyané menangaké "kompetisi" nulis, diterbitaké ing média massa cithak lokal lan "nasional", lan diterbitaké minangka buku
Sapunika Siska jumeneng minangka pangarsa Perkumpulan Guru Madrasah Penulis
Siska Yuniati iku penyair, éditor, blogger sing nduwé prèstasi, guru basa, lan aparatur sipil nagara ing "Kementerian Agama Republik Indonesia" kalairan Bantul, 26 Juni 1980
Dhèwèké wiwit nulis nalika ana ing bangku sekolah
Kala samana, dhèwèké dadi "ghost writer" utawa panulis wayangan kanggo lomba nulis puisi
Kaprigelan anggoné nulis iki ditlatèni nalika dhèwèké ngangsu kawruh ana ing Universitas Negeri Yogyakarta
Ing universitas iku, Siska Yuniati wiwit nulis kanggo médhia massa cithak nasional
"Mesin Jahit Ibuku" (2004) iku tulisan kang diterbitaké ing majalah wanita, "Ummi"
Tulisan iku dadi panyemangat Siska kanggo terus nulis
Ana ing karièr nulisé, Siska Yuniati nglenggana wigatiné gladhèn nulis
Minangka sawijining katrampilan, kapinteran nulis kudu diasah lan dikembangké
Salah sawijiné pianjur kanggo ngasah kapinteran nulis ya iku kanthi ngulinakaké nulis buku harian
Miturut panemuné, bab iki wus makaping-kaping diwedharaké ana ing artikel sing ditulis ing médhia massa
Saliyané ngulinakaké nulis buku harian, bab liyané sing wigati ditindhakaké ya iku panlitian
Panlitian iku duwé fungsi wigati lan nemtokaké kualitas karya kréatif
Tekan sepréné, Siska Yuniati wus nulis ing média massa cithak lokal, nasional, buku, nganti menangaké lomba-lomba lokal lan nasional
Siska Yuniati uga nampa pangaji saka "Indonesian ICT Partnership Association" amarga nulis artikel-artikel "kebasaan" ing blogé dhèwèké lan pangaji liyané
Samono uga, Siska Yuniati didhapuk dadi narasumber ana ing séminar lan lokakarya sastra lan pandhidhikan.
Krim Kriméa utawa Krim (Ruslan: Кры́мский полуо́стров; Ukraina: Кри́мський піво́стрів; Tatar Kriméa: Къырым ярымадасы) iku tanjung ing sakiduling Ukraina ing pinggiring Sagara Ireng
Tlatah iki dadi laladan pasulayan antara Ukraina lan Fédérasi Ruslan
Wiwit taun 2014, Kriméa dadi pérangan Ruslan, sawisé siji referendum kontrovèrsial
Nanging prakara iki ora diakoni déning Ukraina lan bala-balané.
Alex Band Alex Band iku jenéng panggung saka Alexander Max Band
Lair ing wangsa 8 Juni 1981, ing kutha San Fransisco, California, Amérika ikat
Ing taun 1999, Band miwiti The Calling karo Aaron Kamin, ora liya uga sadulur dhewè
The Calling gadhah album lagu kalih, ya iku Camino Palmero lan Two
Nanging, saka taun 2005, The Calling miwiti bubar
Banjur, Alex Band miwiti dadi penyanyi solo lan dadi prodhuser
Piyambake gadhah album lagu uga kalih, ya iku We've All Been There ing taun 2010 lan After the Storm ing taun 2012
Alex iku sinau nulis tembang lan main gitar rikala umur 8 taun
Kulawargane Alex iku para séniman, Simbah kakunge, Albert Band iku sutradara filem
Déning Bapak lan Ibune, Charles lan Meda Band iku pémain filem horor.
Nanging, ing wangsa umur 8 taun, Charles Band lan Meda Band talak
Dadi, Alex Band urip kaliyan sèdulur kakung lan adhike ingkang putri.
Jejak Langkah Jejak Langkah iku seri kaping telu Tétralogi Buru kang dianggit déning Pramoedya Ananta Toer
Buku iki dibabar kang kapisan ing taun 1985, nanging ing wektu iku buku iki boten saged terbit amargi dilarang déning Kejaksan Agung
"Jejak Langkah" punika terbit sabibaripun "Anak Semua Bangsa" ingkang dados buku kapindho
Tokoh utama wonten buku punika taksih sami kaliyan buku sadèrèngipun ya iku Minke.
Rumah Kaca Rumah Kaca iku buku kaping papat saka séri Tétralogi Buru
Novèl iki dianggit déning Pramoedya Ananta Toer ing taun 1988
Nalika semana buku iki ora diparengaké terbit déning Kejaksan Agung
Pram nulis novèl iki nalika dhèwèké nglakoni mangsa pakunjaran ana ing Pulo Buru
Buku iki njupuk tokoh baku kang béda saka buku-buku sadurungé
Tokoh utama ing "Rumah Kaca" iku Pangemanann.
Mastodon dan Burung Kondor Mastodon dan Burung Kondor ya iku naskah sandiwara kang dianggit déning W.S
Naskah iki ditulis sejatiné ora mung déning Rendra dhéwé
Sandiwara kang kaserat ana ing buku iki kasil saka pakaryan Rendra lan kabèh punggawa Bèngkèl Téater Rendra
Buku iki ditulis ing tahun 1972
Tokoh utama buku iki ya iku José Karosta
Naskah iki wis dipéntaské bola-bali déning Bèngkèl Téater lan komunitas téater liyané.
Malaysia Airlines Pamaburan 17 Malaysia Airlines Pamaburan 17 iku sawijining pamaburan montor mabur Boeing 777-200ER darbéné Malaysia Airlines sing tiba kena rokèt ing Torez, Ukraina sisih wétan ing tanggal 17 Juli 2014
Montor mabur iki mangkat saka Schiphol, Walanda menyang Papan Anggegana Internasional Kuala Lumpur, Malaysia
Montor mabur iki nggawa awak 15 wong lan panumpang 283 wong saka 10 nagara.
Acara iki kapisan ditayangaké ing ITV taun 1984 lan nyritakaké Thomas, sawijining lokomotif lan kanca-kancané
Kabèh iku piranti sepur sing nduwé rai lan bisa ngomong
Sepur-sepuran modèl sing dienggo
Modèl sepur asli sing difilem kanthi langsung iku, disyuting saka sawijining rancangan susunan ril sepur amba ing skala 1:32 utawa uga ditepungi minangka aran skala 1
Sasis lokomotif digawé déning Märklin nganggo bodi kusus
Saliyané diwènèhi rai saka lempung tuwin mripat lan tlapuk mata sing bisa owah, sepur-sepurané diwènèhi générator kukus
Wagon lan truk digawé saka kit Tenmille
Modèl-modèl sabanjuré digawé dhéwé
Saliyané iku sawatara modèl dijupuk saka acara tèlèvisi sing magepokan "Tugs"
Wiwit mangsa séri 12 nganti 16 Nitrogen Studios sing nggawé animasi komputer.
Supernova (novel) Supernova ya iku jeneng seri novèl fiksi ilmiah populer karya novelis Dewi Lestari
Dewi Lestari utawa kang akrab kanthi jejuluk Dee iki minangka salah sijiné personel grup musik Rida Sita Dewi (RSD)
Sepisanan diterbitake ing taun 2001, seri "Supernova" nganti saikine kapérang saka limang buku, ya iku: Sajeroning atur sapala, Dee ing , ing seri episode Supernova kang kaping loro iki, dhèwèké nuduhake patang paraga, ya iku: Bodhi, Elektra, Zarah, lan Alfa
Telung paraga kang sepisanan wis ana, Bodhi ing episode Akar, Elektra Wijaya ing episode Petir, lan Zarah Amala ing Partikel
Miturut Dee, episode Supernova candhaké, bakal diwènèhi irah-irahan Embun Pagi.
Bohèmen Bohèmen (Céko "Čechy", Jerman "Böhmen", Polski "Czechy", Latin "Bohemia") iku tlatah ing Céko pérangan kulon
Lucuné tlatah iki ing basa Céko dhéwé ora nduwé jeneng kusus
Ing basa Céko, tembung adjektif "český" tegesé bisa Céko utawa Bohémia
Ambané tlatah Bohémia 52.065 km 2
Sing ndunungi kurang luwih 6 yuta jiwa, ya iku 60% saka gunggungé sing ndunungi Républik Céko
Sisih wétan Céko diarani Moravia
Dadi Bohèmen iku wewatesan karo Moravia ing sisih wétan, karo Jerman lan Polen ing sisih lor lan karo Ostenrik ing sisih kidul
Nalika jaman Kakaisaran Suci Romawi, Bohèmen iku karajan, banjur nalika jaman Kakaisaran Ostenrik, Bohèmen iku namung provinsi waé
Minangka dadi karajan sajeroning Kakaisaran Suci Romawi, posisi Bohèmen unik, amarga sanadyan mayoritas sing ndunungi dudu Wong Jerman, Bohèmen olèh milih "Kürfurst" sing bisa dadi Kaisar.
Basa Yami Basa Yami (Basa Cina: 雅美), uga diarani basa Tao, iku sawijining basa Melayu-Polinésia
Basa iki anggotaning kontinum dhialèk Iwatan sing dicaturaké déning wong Yami sing dumunung ana ing Pulo Anggrèk, 46 kilomèter kidul-wétaning pulo utamaning Taiwan
Basa Yami uga karan "ciriciring no Tao" utawa "caturaning manungsa" déning panyatur asliné
Basa Yami iku siji-sijiné basa aslining pribumining Taiwan sing dudu anggota kulawarga basa Formosa, nanging kalebu sajeroning kulawarga basa Batan sing tinemu saloring nagara Filipina
Basa Yami nduwé 20 uni wyanjana lan 4 uni swara: Basa Yami Iraralay sing dicaturaké ana ing pasisir lor mbédakaké uni wyanjana dawa saka uni wyanjana cendhèk (kaya ta, "opa" 'pupu' lawan "oppa" 'babon' minangka sapasang minimal)
Ana ngisor iki pratélan inflèksi tembung kriyaning basa Yami saka cathetaning Rau (2006: 135)
Ana ngisor iki pratélan rimbaganing basa Yami saka cathetaning Rau (2006: 135-136).
Kitab Omong Kosong Kitab Omong Kosong iku novèl kang ditulis déning Seno Gumira Ajidarma
Buku iki diterbitaké kapisan nalika taun 2004 déning panerbit Bentang
Sadurungé dadi buku, "Kitab Omong Kosong" iku awujud cerkak sinambung
Carita-carita iki tau dimot menyang Koran Tempo saka 2 April 2001 nganti 10 April 2001
Kala samana, judhul caritané dudu "Kitab Omong Kosong", nanging "Rama-Shinta"
Tokoh utama ing buku iki ya iku Maneke
Sing kalebu aneh ana ing carita iki ya iku Walmiki sing sajatiné pangganggit Ramayana, mèlu dadi tokoh ana ing carita.
Pulang Pulang (novèl) iku novèl kang ditulis déning Leila S
Carita utama ing buku ini yaiku eksil kang manggon ana ing Prancis
Para eksil iku ora bisa bali menyang Indonesia amarga situasi pulitik ing mangsa Orde Baru
Tokoh utama ana ing buku iki yaiku Dimas
Ana rong wektu kang dienggo ana ing novèl iki yaiku taun 1965 lan taun 1998.
Buku Harian Seorang Penipu Buku Harian Seorang Penipu punika naskah skénario anggitanipun W.S
Nadyan akèh nulis naskah sandiwara, Rendra uga nulis skénario ing buku iki.
Paulo Coelho Paulo Coelho punika panyerat novèl saking Brazil
Kathah buku novèl ingkang sampun dipunserat déning piyambakipun.
Kripik gedhang Kripik gedhang (asring diarani crisps banana ), asale ing Kerala, India dikeringake, umume irisan pisang sing empuk (woh-wohan saka tanduran jamu saka genus "Musa" saka macem-macem "pisang panganan cuci mulut" sing alus lan manis)
Iki bisa ditutupi gula utawa madu lan rasane legi, utawa luwih umum digoreng lenga lan rempah-rempah lan rasane asin utawa pedhes
Kripik pisang padha karo chifle, biasane digawe saka macem-macem jinis woh sing luwih kenceng, saka genus Musa kanthi komersial diarani plantain utawa "banana banana".
Kereta Api Indonesia (Persero)
Mazen Dana Mazen Dana (lair 1960; tilar donya 17 Agustus 2003 ing Bagdad) iku sawijining juru kodhak Irak sing nyambut gawé ing kantor berita Reuters
Dhèwèké ndarbèni bojo lan anak papat
Ing tanggal 15 Mèi 2001, dhèwèké nalika lagi milem démonstran Palèstina, ditémbak ing pupuné déning prajurit Israèl saka jarak 40 mèter
Dana banjur ndelik saburiné lawang wesi, nanging lawangé iki uga ditémbaki
Kanggo liputané ing Palèstina, dhèwèké olèh pangaji International Press Freedom Award ing taun 2001
Mazen Dana tilar donya ing tanggal 17 Agustus 2003 sawisé ditémbak déning prajurit Amérikah Sarékat ing Irak.
Jimmy Cliff Jimmy Cliff inggih punika seniman réggaé ingkang miyos wonten ing tlatah Saint James Parish, Jamaika lan gadhah asma wiyos James Chambers
Jimmy Cliff ugi gadhah asma panggung, inggih punika Cliff
Album "Hard Road to Travel" minangka album kaping satunggal kababar wonten ing Inggris taun 1968
Salebeting taun salajengipun, panjenenganipun kondhang amargi lagu "Wonderful World" lan "Beautiful People"
Film ingkang nyariyosaken gesangipun Jimmy Cliff punika nyariosaken kathahipun tiyang mudha Jamaika ingkang pindah datheng Kingston amargi duwé kapinginan dados musisi nanging kathah ugi ingkang dados bakul ganja
Bab ékonomi dados alasanipun amargi urip tan saya susah
Ugi kathah ingkang terjun ing donya kriminal sakliyanipun.
Frans Mohede Francois Henry Willem Mohede (#ALIH) kondhang kanthi jeneng Frans Mohede alias Frans Lingua iku sawijining aktor lan penyanyi Indonésia, iku anggota saka trio vokal Lingua bareng karo Arie Widiawan lan Amara, kang wis wiwit dadi bojoné
Iki pernikahané kapercayan béda, sapérangan wis telung putra.
Evi Idawati Evi Idawati (#ALIH) iku sawijining seniman Indonesia
Dhèwèké ditepungi déné sawatara karyané wujud carita pendek, novèl, lan puisi sing dibabar ing médhia massa lan buku
Evi uga nekuni babagan seni peran, maca puisi, presenter, sutradara, penulisan skenario, lan ngajar ing sanggar-sanggar sastra lan perguruan tinggi
"1 Kakak 7 Ponakan" iku sawijining sinétron kang ditayangaké ing RCTI sing dhèwèké uga mèlu main dadi pemeran.
UEFA Euro 2016 UEFA Euro 2016 iku sawijining kajawaran bal-balan ing banawa Éropa sing bakal dianakaké ing taun 2016 déning UEFA
Tetandhingan iki bakal digayuh ana ing Prancis wiwit tanggal 10 Juni nganti 10 Juli 2016
Prancis sadurungé wis naté nganakaké UEFA Euro 1984 lan Piala Donya FIFA 1998
Ing taun 2016, kajawaran iki bakal dianakaké ing kutha-kutha kaya ta: Bordeaux, Lens, Lille, Lyon, Marseille, Nice, Paris, Saint-Denis, Saint-Étienne, dan Toulouse
In taun 2016 iki, Euro Cup wus lumebu ing kajawaran kang kaping 15
Nanging ing taun iki bakal ana sing béda ing bab aturan
Tim sing bakal lumebu ana ing sistem palastra jumlahé 24, yèn sadurungé mung 16 tim nagara kang maju sabubaré fase grup
Jawara tetandhingan iki uga bakal olèh hak kanggo tumandhing mèlu ngrebut Piala Konféderasi FIFA 2017 sing dianakaké déning Ruslan.
Ing Indonésia, UEFA Euro 2016 disiaraké langsung déning RCTI, MNCTV, Global TV, MNC Sports lan Indovision
Iki pratélaning nagara-nagara kang mèlu ing kajarawan EUFA Euro 2016: 1 Kacithak kandel pratanda jawara
"Miring" kang duwè gawé 2 Kawit 1960 nganti 1980, Republik Républik Céko mèlu minangka Cekoslowakia 3 Kawit 1960 nganti 1988, Jerman mèlu minangka Jerman Kulon
4 Kawit 1960 nganti 1988, Ruslan mèlu minangka Uni Sovièt, lan ing 1992 minangka CIS.
Pratélaning grojogan Ing ngisor iki kapacak pratélan grojogan sadonya sing dipratélakaké lan dipérang miturut bawana utawa kontinèn
Pratélan jangkep grojogan ing Bulgaria Amérika
Dina Statistik Sadonya Dina Statistik Sadonya dibiwada kaping pisan dhèk 20 Oktober 2010
Dina pèngetan iki dibiwara déning Komisi Statistik Pasarékatan Bangsa-Bangsa
Kala samana, 103 nagara mahargya Dina Statistik nasional
Iki wis kalebu 51 nagara-nagara Afrika sing bebarengan mahargya Dina Statistik Afrika surya 18 Nopèmber
Sajeroning surya 20 Oktober kala samana uga, Kawula Statistik Kraton ana ing Britania Raya uga nglabuhi kampanye melèk statistik
Kampanye iki diarani "getstats" lan dilabuhaké pukul 20:10 wayah kana
Dina pèngetan iki dibiwada manèh ing taun 2015.
Kutha ngisor segara Kutha ngisor sagara iku konsèp sing saiki lagi dikembangaké ngenangi pambangunan kutha ing ngisor sagara lan ora ing dharat
Jepang ngrencanakaké yasa kutha iki ing taun 2035
Alesané amarga banyu sagara saya mumbul lan ing dharat saiki lahané dadi sangsaya kurang.
Associated Press Associated Press iku siji kantor berita nirlaba sing dumunung ing Amérika Sarékat
Kantor iki diadegaké ing sasi Mei 1846 ing New York.
Layang biwara Layang biwara utawa prosès verbal iku layang palapuran marang pulisi
Layang iki diwènèhaké marang kang dadi korban supaya dititik barangé
Ing basa Indonésia, layang biwara diarani "berita acara"
Tembung "prosès verbal" iku kajupuk saka basa Walanda "proces-verbaal" dhedhasar basa Prancis "procès-verbal".
Billie Joe Armstrong Billie Joe Armstrong iku salah sawijining personil saka band kawak Green Day
Wong lanang kelairan surya 17 Fèbruari 1972 ing kutha Oakland iki wis magepokan karo Green Day miwiti taun 1986
Bebarengan karo Mike Dirnt, Billie Joe nggawé manéka warna aliran musik tema punk-rock
Billie Joe kaliyan Mike Dirnt iku sampun dadi rèncang rakét miwiti sékolah dhasar nalika ing umur 10 taun
Billie Joe punika lajéng kénalan karo Al Sorbante
Nalika taksih miwiti musik, Billie ditumbaské sèdhereké gitar Fender wujud Stratocaster
Latar Wuri Uripé Billie Joe
Billie Joe iku urip lan gedhi ing kutha Rodeo, négara pérangan California
Miwiti sékolah dhasar lan umur taksih énom, tiyange nélateni babagan musik
Banjur umur 10 taun, nalika tindhak dhateng cafetaria utawa kantin, piyambake kénalan lan kétemu karo Michael Ryan Pritchard, uga sanès ya iku Mike Dirnt
Miwiti dhiskusi babagan musik, Billie Joe, magepokan karo Mike Dirnt, dhamel band kang asmané Sweet Children, barengan karo Sean Hughes lan Raj Punjabi
Billie Joe sampun damel manéka wérna band sampingan
Piyambaké uga dikancani Mike Dirnt lan Tré Cool dhamél band-band wujud Green Day nanging wonten ing tampilan lan gaya musik kang sanès
"Kanggé katrangan langkung jangkep ngenani topik puniki, pirsani Green Day." Band sampingan Green Day, ya iku Foxboro Hot Tubs
Foxboro Hot Tubs iku salah sawijining proyék musik saka Green Day kang ngémot aliran garage rock
Sanés kaliyan aliran Green Day, Foxboro Hot Tubs iki diéwangi karo manéka rupa musisi kaya ta band Prima Donna lan uga anggota Green Day sanesé kaya ta Mike Dirnt, Tré Cool, lan Jason White
Billie Joe uga tau dadi pèsakitan nalika ing dhuwur panggung, amarga botén narima kaputusan panitya panggonan manggung, amarga nalika taksih nyanyi, piyambaké dipunaturi bubar manggungé.
Mike Dirnt "Mike Dirnt" iku rencang cakět saka Billie Joe ingkang bebarengan damel band Green Day
Mike iku rencang lawasé magepokan kalih Billie saka sékolah dhasar laladan Rodeo, California, nagari Amérikah Sarékat
Sapunika Mike uga taksih rakêt makarya sareng Billie Joe lan Tré Cool ing wujud-rupa band musik aliran punk rock sareng-sareng ing Foxboro Hot Tubs lan The Network
Mike miwiti magepok kaliyan musik nalika Billie Joe ngajak piyambake damel band alit bebarengan karo Sean Hughes jenenge Sweet Children
Mike Dirnt iku kélair ngagem asma asli Michael Ryan Pritchard
Jalér kélairan surya 4 Mèi 1972 iki diasuh lan diopèni kaliyan Cheryl Nasser (Ibu kuwalon) lan Patrick Pritchard (Bapak kuwalon) ing kutha El Sobrante, négara pérangan California, négara Amérikah Sarékat
Ibu kandhung saka Mike iki gadhah masalah babagan kecanduan hèroin
Mike bareng kaliyan Billie Joe sampun damel manéka wérna band sampingan
"Kanggé katrangan langkung jangkep ngenani topik puniki, pirsani Green Day."
Grojogan Vrijenberger Spreng Grojogan Vrijenberger Spreng (Walanda "Watervallen van de Vrijenberger Spreng") iku rong grojogan sing gedhé dhéwé ing Walanda
lan lokasnié ing Loenen, cedhak Apeldoorn, Gelderland
Grojogan iki digawé manungsa ing abad angka 19, supaya banyu ing Apeldoorns Kanaal dhuwuré padha terus
Amerga ana prabédan dhuwur, mula digawé rong grojogan
Grojogan gedhé iku dhuwuré ana 15 mèter.
Tré Cool Tré Cool iku musisi ingkang magepokan karo band punk rock Green Day
Sesarengan karo Billie Joe Armstrong lan Mike Dirnt, Tré Cool nyambut damel dadi pèmain drum
Band Green Day uga miwiti kérja taun 1986 iku taksih sareng pèmain drum John Kiffmeyer
Banjur lumebu taun 1990 kapungkur, Tré Cool lumebu band, nggantosi John Kiffmeyer
Tré Cool iku turunan saka Jerman-Amérika Sarékat.
Komponis Komponis utawa komposer iku siji wong kang mardawa lagu utawa nggawé musik
Tembung iki dijupuk saka basa Latin "com+ponere", kang tegesé "wong kang masang dadi siji"
Lumrahé tembung komponis utawa komposer dienggo wong kang nggawé Musik Donya Kulon.
Sega mawut Sega mawut utawa kerep diarani nasi gorèng mawut ing basa Indonésia, iku sawijining masakan Indonésia, khas Jawa Wétan
Masakan iki sejatiné camboran antara sega gorèng lan mi gorèng
Pitik gorèng, bawang gorèng, endhog mata sapi, acar ketimun, lan krupuk Cara nggawé
Panasna lenga, tumisen bumbu sing wis diuleg nganti arum ambuné
Lebokna kubis godhong bawan, slèdri, sega putih lan mi
Lebokna kaldu bubuk rasa pitik lan kécap manis
Banjur dimasak nganti bumbu rata, yèn wis mateng, diangkat
Sajèkna anget, lan bisa dijangkepi mawa pitik gorèng, endhog gorèng mata sapi, krupuk lan acara ketimun.
Undhang-undhang Basa Wales 1993 Undhang-undhang Basa Wales 1993 iku sawijining undhang-undhang Parlemèn Britania Raya kang ngundhangaké yèn basa Wales iku padha drajadé karo basa Inggris ing séktor publik tlatah Wales
Pranata sajeroning Undhang-undhang Wales 1535–1542 nglantari basa Inggris dadi siji-sijiné basa kanggo pangadilan lan liya-liyané kang magepokan karo administrasi publik ing Wales
Undhang-undhang Pangadilan Wales 1942 satemené wis wènèh wewenang kanggo migunakaké basa Wales sajeroning pangadilan jalaran panyatur basa Wales padha karo ditunakaké yèn kudu nyaturaké basa Inggris
Nanging mangkono, surasaning iki kurang dijlèntrèhaké sajeroning prakara ukum sabanjuré
Undhang-undhang Basa Wales 1967 banjur ngganti putusan iku lan nguri-uri manèh gagasan 'bebener sajajar' antaraning basa Wales lan basa Inggris
Wusana, dhépartemèn-dhépartemèn pamaréntah lekas nyepakaké layang-layang nganggo basa Wales, lan miwiti kampanye kanggo ngganti kabèh tetenger dalan ékabasa kang mung nganggo basa Inggris
Kampanye iki ditandangi déning anggotaning "Cymdeithas yr Iaith Gymraeg" (Kawula Basa Wales)
Paheman panggonan (déwan lokal) dililakaké kanggo nyadhiyakaké tetenger dwibasa saakèh-akèhé ing Wales
Sanajan mangkono, nembé sajeroning Undhang-undhang Basa Wales 1993 iki ditetapaké yèn 'ngenani urusan publik lan administrasi ukum, kanthi lumrah, basa Wales lan basa Inggris kudu direngkuh dhedhasar kasajajaran.' Undhang-undhang iki wis nggayuh telung babagan: Kuwasa kang dijibahaké marang Carik Nagara kanggo Wales sajeroning undhang-undhang iki sabanjuré dialihaké marang Déwan Nasional kanggo Wales
Katetepan kang dijibahaké utawa katetepan kapindho digawé dhedhasar undhang-undhang iki déning Carik Nagara, lan wusana Déwan Nasional mbutuhaké luwih akèh bebadan publik kanggo nyadhiyakaké Rékadaya Basa Wales kang ngubayani gagasan 'kasajajaran ing pangrengkuh'.
The Hunger Games (film) The Hunger Games iku sawijining filem Amérikah Sarékat mawa téma pasca apokaliptis kang dibabar ing taun 2012
Film iki dibintingi déning para paraga: Katniss Everdeen, Peeta Mellark lan liyané
Critané ngenani nagara fiktif kang dipérang dadi sawatara distrik
Saben taun saka saben distrik kudu dikirim sapasang wong enom lanang wadon
Bocah-bocah enom iki banjur diedu sajeroning kalangan aréna
Pungkasané namung wong siji kang bisa urip
Film iki dhedhasar buku novèl anggitané Suzanne Collins.
Bale Sigala-gala Bola-bali Kurawa nggawe cara utawa ngreka supaya Pandhawa bisa mati
Nanging Pandhawa tansah pinaringan slamet saka Pangeran awit saka sakabehing paekane sadulur-sadulur nakndulure iku mau
Rumangsa kentekan cara anggoné arep nyirnakake Pandhawa lan Ibune, ing sawijining dina Duryudana sowan marang ramane ya iku Prabu Drestarasta
Ature Duryudana, “Dhuh Kanjeng Rama, jejimat kula, pepundhen kula inggih sesembahan kula sakadang ing Ngarcapada
Pawartos ingkang kula rungu, kawula ing Astina badhé marak sowan wonten ngarsanipun Kanjeng Rama, monjuk atur prekawis wisudhanipun Adhimas Yudhistira jumeneng nata ing Astina, nggentosi kalenggahanipun Paman Prabu Pandhudewanata, jer samangke pun adhi kadang Pandhawa sampun ngancik diwasa
Manawi pawartos punika nyata, lajeng kados pundi kawontenan kula sakadang mangke